Auzas

Sējas auzas (Avena sativa), bieži vienkārši auzas, ir graudzāļu dzimtas kultūraugs, kuru audzē graudu un zaļbarības ieguvei. Auzas plaši izmanto gan pārtikā, gan lopbarībā. No graudiem gatavo putraimus, pārslas, miltus, tos izmanto diētiskās un bērnu pārtikas, kā arī konditorejas ēdienu gatavošanā. Auzu graudu olbaltumvielas un taukvielas ir labi sagremojamas. Auzu salmi izmantojami lopbarībai labāk nekā rudzu un kviešu salmi, bet salīdzinājumā ar miežu salmiem tie labāk glabājas.

 Kultivēšana 
Auzas vislabāk aug mērenajā joslā. 63,4% no pasaules auzu ražas iegūst Eiropā. Vislielākā auzu raža tiek novākta Krievijā, Kanādā, Austrālijā, Polijā, Ķīnā un Somijā. Latvijā auzu sējplatības ir aptuveni 60 tūkstoši hektāru, citu gadu vairāk, citu mazāk. 2017. gadā sējplatība Latvijā bija 54 tūkstoši ha, novāktā raža 134 tūkstoši tonnu, līdz ar to vidējā raža aptuveni 2,5 t/ha.

Auzu raža 2017. gadāTonnas   5 451 394   3 732 900   2 265 503   1 464 606   1 281 016   1 013 900 ---  ---   134 000 Pasaule  Apvienoto Nāciju Organizācija, Pārtikas un lauksaimniecības organizācija, Statistikas nodaļa

 Izmantošana 
Auzas plaši izmanto kā lopbarību. Tām ir daudzējāda izmantošana arī cilvēka uzturā, visbiežāk kā auzu pārslas vai auzu milti.

 Auzu pārslas 

 Uzturvērtība 
Auzu pārslās ir salīdzinoši liels šķiedrvielu un ogļhidrātu saturs, tāpēc tās iesaka lietot cilvēkiem, kas pastiprināti nodarbojas ar fiziskajām aktivitātēm, piemēram, sporto vai veic smagu darbu.Auzas un auzu pārslas , pareizs-uzturs.com. Atjaunots: . Auzu pārslas tiek izmantotas arī kā līdzeklis holesterīna līmeņa samazināšanai asinīs.

 Atsauces 

 Ārējās saites 

Kategorija:Pārtika
Kategorija:Labība
Kategorija:Lopbarība
Kategorija:Ārstniecības augi
Kategorija:Auzas